《胡端叔招饮月泉观剧》
明代·凌义渠

一抹柔痕著眼鲜，藏春十五故娟娟。妆凝薄鬓将雏燕，蕊抱红娟未放莲。

歌板暂停残照里，閒情早憩晚凉天。醉馀归路迷泉影，山月斜飞又欠圆。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。